Sjef: Michélle Theron
Geskryf deur Anlie Janse van Rensburg 01/02/2019
Michélle Theron is onlangs as Hazendal Wynlandgoed buite Stellenbosch se hoofsjef aangestel
Die landgoed se restaurant het vroeg verlede jaar toegemaak vir ’n algehele opknapping om weer in Desember vir besoekers ‘n dinamiese, ‘anderse’ Wynland-ervaring te bied wat, onder andere, Russiese tradisies met die Suid-Afrikaanse kultuur kombineer.
Michélle was redelik jonk toe sy haar loopbaan afgeskop het. Kookkuns en -literatuur het haar reeds as kind gefassineer. Dít het haar deeglikheid en uitstekende uitvoerings in die kombuis geïnspireer. Sy het ook graag die werk van haar gunsteling- internasionale koskundiges dopgehou wat haar net nuuskieriger gemaak en aangespoor het om haar drome na te streef. Vandag is Michélle ’n gerespekteerde sjef in die Suid-Afrikaanse kosbedryf.
Nadat sy haar studies by Boland Kollege in Stellenbosch voltooi het, het Michélle by voorste restaurante aan die Kaapse waterfront en Wynlande aangesluit. Sy was ook deel van die span wat ‘n toptien-posisie in die 2013 Eat Out DStv Food Network Restaurant-toekennings losgeslaan het. Benewens laasgenoemde, het Michélle se tyd by Michelin-restaurante (Europa) en ander oorsese kombuise haar koskennis bevorder en in staat gestel om tradisionele geure met moderne giere te kombineer.
Hoe lyk jou resepteboekversameling: plakboek met los blaaie, of netjies georden?
Ek is baie heilig op my boeke, wat netjies georden op my boekrakke moet wees. My notaboeke, waarin al my eie resepte is, lyk maar woes … notas en kosmerke net waar jy kyk!
Ek sal moet tel, maar ek skat om en by 40. My heel gunstelingboek is The Flavor Thesaurus Pairings, recipes and ideas for the creative cook.
Kook en kuier in die kombuis was hoe ek grootgeword het. Ek het geweet dat as ek dit vir ’n lewe kon doen, sou dit wonderlik wees. Ek geniet mense. Die kreatiwiteit wat met kosvoorsit gepaardgaan, is vir my baie spesiaal.
Sout, olyfolie, truffel-olie, risotto-rys en grondboontjiebotter.
Risotto en enige vars pasta.
Suurlemoen. Dit is ´n natuurlike manier om geure op te kikker.
Hazendal Semillon Sauvignon Blanc is ongelooflik. Dit gaan mooi saam met mossels in romerige witwynsous of spanspek en salami.
Pannekoek met kaneelsuiker.
Enigiets met sjokolade ….
Sout, goeie olyfolie en vars kruie.
Ek is mal oor tapas-styl eet.
Wat eet en berei jy nie?
Ek sal enigiets voorberei, maar eet geensins appelliefies nie.
Watter is jou gunstelingkrui en het jy ’n kruietuin?
Roosmaryn, tiemie en salie. Ja ek het.
Wat eet jy skelm uit die potjie/bak?
Watter land of stad se kosmarkte geniet jy die meeste?
Michélle se pistasieneutbeskuit met witsjokolade en gedroogde vrugte
(Ongeveer 24 blokkies)
1 e ongesoute botter, gesmelt
3 e kanola-olie 1 groot eier, kamertemperatuur
1¾ e koekmeel vir bak en 1 e koekmeel om die bakplaat te bedek
¾ k pistasieneute, gerooster en gekap
½ k witsjokolade-skyfies
⅓ k gedroogde rooibessies
½ k gedroogde, ontpitte dadels, fyngesny
1 groot eier, geklits met 1 e water (om die beskuit mee te bedek vóór dit gebak word)
Verhit die oond tot 180˚C.
Bedek ’n bakplaat met bakpapier. Hou eenkant.
Klits die botter, olie, eiers, vanieljegeursel, gerasperde lemoenskil en suiker saam. Hou eenkant.
Meng die meel, bakpoeier, sout, neute, sjokoladeskyfies, bessies en dadels saam.
Voeg die nat bestanddele by en meng geleidelik tot alles gekombineer is.
Rol die deeg uit op ’n bakplaat wat met meel bedek is. Rol die deeg sagkens uit om ’n reghoek van ongeveer 15 cm x 18 cm te vorm.
Gebruik ’n kwas om die deeg met die eier-en-water-mengsel te smeer.
Bak vir ongeveer 20 – 25 min tot die deeg ligbruin word.
Haal die gebak uit die oond en plaas op ’n koelrak vir ongeveer 10 min.
Verdeel die beskuit in 1 cm- tot 2 cm-blokkies en plaas terug in die oond.
Bak vir nog ongeveer 9 min aan elke kant.
Die beskuit sal kraakvars vertoon sodra dit afgekoel het. Stoor in ’n lugdigte houer tot twee weke
Sjef Michelle Theron
10 vinnige vrae aan Elizma Theron
Nog foto's: Elizma Theron